LHDN.600-1/7/3 GARIS PANDUAN BAGI KELULUSAN KETUA PENGARAH HASIL DALAM NEGERI DI BAWAH SUBSEKSYEN 44(6) AKTA CUKAI PENDAPATAN 1967 (ACP) BAGI INSTITUSI/ORGANISASI/TABUNG KANDUNGAN BIL PERKARA MUKA SURAT A PERMOHONAN KELULUSAN DI BAWAH S44(6) ACP 1. Pendahuluan 1 2. Institusi Atau Organisasi Atau Tabung Yang Layak Memohon 2 3. 4. 2.1 2.2 Kriteria Kelayakan Institusi Atau Organisasi Atau Tabung 3.1 3.2 3.3 Penubuhan IOT Takrifan dan Aktiviti Yang Layak 2 3 5 5 6 7 Objektif Penubuhan IOT Pengertian Bukan Bertujuan Mencari Keuntungan Semata-Mata Ahli Lembaga Pemegang Amanah/Ahli Lembaga Pengarah/Ahli Jawatankuasa (ALPA/ALP/AJK) Derma atau Hadiah Bantuan Kewangan yang Layak Mendapat Potongan Cukai Tempoh Operasi bagi Institusi Atau Organisasi Atau Tabung Layak Memohon Pendaftaran Nombor Pengenalan Cukai 8 3.4 3.5 3.6 Prosedur Permohonan Kelulusan 9 9 9 B TANGGUNGJAWAB DALAM TEMPOH KELULUSAN 1. Pematuhan kepada Syarat-Syarat Kelulusan di bawah Subseksyen 44(6), 44(7A) dan 44(7B) ACP 12 2. Pematuhan kepada Larangan Ke Atas Institusi Atau Organisasi Atau Tabung yang Telah Diluluskan di bawah Subseksyen 44(6) ACP 17 3. Implikasi serta Akibat Pelanggaran Syarat-Syarat dan Larangan Kelulusan 18 C HAD TEMPOH KELULUSAN DAN LANJUTAN TEMPOH KELULUSAN DI BAWAH SUBSEKSYEN 44(6) ACP 1. Had Tempoh Masa Kelulusan 19 2. Permohonan Lanjutan Tempoh Kelulusan 20 D LAYANAN PENCUKAIAN 1. Punca Kuasa KPHDN ke atas Kelulusan serta Pengenaan Syarat-Syarat dan Larangan Kelulusan 20 2. Layanan Cukai ke atas Penderma 20 3. Peringatan Penting 21
LEMBAGA HASIL DALAM NEGERI MALAYSIA A. PERMOHONAN KELULUSAN DI BAWAH S44(6) ACP 1. Pendahuluan 1.1 Garis panduan ini menggariskan undang-undang dan peraturan berkaitan dengan Institusi atau Organisasi atau Tabung (IOT) yang beroperasi atau dijalankan bukan berasaskan keuntungan. Garis panduan ini terpakai kepada IOT yang telah mendapat kelulusan Ketua Pengarah Hasil Dalam Negeri (KPHDN) dan juga menjadi panduan kepada pihak lain yang berkait dan bersangkutan. 1.2 Garis panduan ini bertujuan: 1.2.1 menggantikan Garis Panduan Bagi Kelulusan Ketua Pengarah Hasil Dalam Negeri Di Bawah Subseksyen 44(6) Akta Cukai Pendapatan 1967 (ACP) yang dikeluarkan pada 30 Januari 2020 dan Garis Panduan Permohonan Untuk Kelulusan Ketua Pengarah Hasil Dalam Negeri Di Bawah Subseksyen 44(6) Akta Cukai Pendapatan 1967 Bagi Tabung Kebajikan Dan Pendidikan yang dikeluarkan pada 15 Julai 2020, mulai tahun taksiran 2024. 1.3 Garis panduan ini menerangkan: 1.3.1 jenis-jenis IOT yang layak memohon; 1.3.2 kriteria kelayakan IOT; 1.3.3 prosedur permohonan kelulusan; 1.3.4 syarat-syarat pematuhan kelulusan di bawah subseksyen 44(6) ACP; 1.3.5 larangan ke atas IOT dalam tempoh kelulusan; 1.3.6 implikasi dan akibat pelanggaran syarat-syarat kelulusan; 1.3.7 tempoh masa kelulusan dan lanjutan tempoh di bawah subseksyen 44(6) ACP; 1.3.8 punca kuasa KPHDN ke atas kelulusan serta pengenaan syarat- syarat dan larangan kelulusan; dan 1.3.9 layanan cukai ke atas pemberi sumbangan/penderma. Muka surat 1 daripada 21
LEMBAGA HASIL DALAM NEGERI MALAYSIA 1.4 Garis panduan ini tidak merujuk kepada jenis permohonan berikut: 1.4.1 Rumah ibadat dan sekolah; dan 1.4.2 IOT yang mempunyai objektif pendidikan termasuk Program Pendidikan Sukan. Garis panduan berkaitan disediakan secara berasingan dan boleh diakses menerusi portal rasmi Lembaga Hasil Dalam Negeri Malaysia (HASiL) 2. Institusi atau Organisasi atau Tabung Yang Layak Memohon IOT yang layak memohon dan boleh dipertimbangkan untuk kelulusan perlu dinilai dan diteliti dari pelbagai aspek. 2.1 Penubuhan IOT IOT yang layak memohon mesti ditubuhkan di Malaysia dan didaftarkan dengan mana-mana pendaftar seperti berikut: a. sebuah Syarikat Berhad Menurut Jaminan (SBMJ) di bawah Akta Syarikat 2016 (Suruhanjaya Syarikat Malaysia) yang mempunyai; i. Lesen di bawah subseksyen 24(1) dan syarat-syarat kelulusan di bawah subseksyen 24(3), Akta Syarikat 1965; atau ii. Lesen di bawah subseksyen 45(3) dan syarat-syarat kelulusan di bawah subseksyen 45(5), Akta Syarikat 2016; dan iii. Kelulusan Menteri untuk membuat kutipan wang daripada orang ramai; b. sebuah pertubuhan di bawah Akta Pertubuhan 1966 (Jabatan Pendaftaran Pertubuhan Malaysia); c. sebuah pertubuhan perbadanan di bawah Akta Pemegang Amanah (Pemerbadanan) 1952 (Bahagian Hal Ehwal Undang-undang, Jabatan Perdana Menteri); atau d. mana-mana badan pendaftar lain yang diiktiraf atau undang-undang bertulis di Malaysia. e. Bagi penubuhan tabung, pengasas tabung mestilah berdaftar dengan mana-mana badan pendaftar seperti dalam perenggan 2.1(a) hingga 2.1 (d) di atas. Muka surat 2 daripada 21
LEMBAGA HASIL DALAM NEGERI MALAYSIA 2.2 Takrifan dan Aktiviti Yang Layak Merujuk perenggan 2.1 di atas, IOT perlulah memenuhi syarat seperti peruntukan subseksyen 44(7) ACP berikut: 2.2.1 institusi ertinya satu institusi di Malaysia yang bukan beroperasi atau dijalankan untuk tujuan mencari keuntungan semata-mata iaitu: a. sebuah hospital; b. sebuah institusi awam atau institusi amal/kebajikan; c. sebuah universiti (yang ditubuhkan di bawah Akta Universiti Dan Kolej Universiti 1971 atau Akta Institut Teknologi MARA 1976) atau institusi pendidikan lain (yang ditubuhkan di bawah sesuatu Kementerian); d. pihak berkuasa awam atau persatuan yang menjalankan penyelidikan dan kegiatan yang berkaitan dengan mencari punca penyakit, pencegahan atau pengubatan penyakit manusia; e. sebuah institusi bantuan Kerajaan yang menjalankan penyelidikan sosio-ekonomi; atau f. sebuah institusi latihan teknikal atau vokasional. 2.2.2 Organisasi ertinya satu organisasi di Malaysia yang bukan beroperasi atau dijalankan untuk tujuan mencari keuntungan semata-mata iaitu: a. sebuah organisasi yang ditubuhkan dan disenggarakan semata-mata untuk mentadbir dan menambahkan satu dana awam atau swasta yang ditubuh atau dipegang hanya bagi penubuhan, pembesaran atau penambahbaikan bagi sebuah institusi atau hanya untuk pemberian suatu biasiswa, pameran atau hadiah untuk individu bagi kerja-kerja pendidikan atau kerja-kerja penyelidikan dalam sebuah institusi di Malaysia; b. sebuah organisasi yang ditubuhkan dan disenggarakan semata-mata untuk mentadbir dan menambah dana awam atau swasta yang ditubuh atau dipegang hanya bagi tujuan untuk melaksanakan objektif di mana institusi itu beroperasi atau dijalankan; Muka surat 3 daripada 21
LEMBAGA HASIL DALAM NEGERI MALAYSIA c. sebuah organisasi yang ditubuhkan dan disenggarakan semata-mata untuk mentadbir dan menambahkan dana awam atau tabung ditubuh atau dipegang hanya bagi tujuan untuk meringankan kesusahan di kalangan warganegara Malaysia; d. sebuah organisasi yang ditubuhkan dan disenggarakan semata-mata untuk mentadbir dan menambah dana awam ditubuh atau dipegang hanya bagi tujuan keagamaan atau memajukan agama dan dana itu digunakan: i. untuk atau pembinaan, penambahbaikan, pembelian atau penyenggaraan bangunan di Malaysia yang- A. diniatkan untuk digunakan (dan, apabila dibina atau dibeli, digunakan) hanya untuk tujuan itu; dan B. diniatkan untuk dibuka (dan, apabila dibina atau dibeli, dibuka) kepada mana-mana orang awam bagi tujuan itu; atau ii. untuk menyediakan kemudahan untuk melaksanakan aktiviti berkaitan tujuan itu; atau iii. untuk menyediakan pengurusan bagi aktiviti berkaitan tujuan itu. Untuk perenggan 2.2.2(d), rujuk Garis Panduan Tabung Pembinaan, Tabung Pembelian dan Tabung Pengurusan yang berkaitan secara berasingan. e. sebuah organisasi yang menyenggara atau membantu menyenggara sebuah zoo, muzium, galeri seni atau usaha yang serupa atau yang terlibat dalam sesuatu atau berkaitan dengan promosi kebudayaan atau kesenian; f. sebuah organisasi yang ditubuhkan khusus untuk pemuliharaan atau perlindungan haiwan; g. sebuah organisasi yang dibantu oleh Kerajaan melalui pemberian geran dan kepakaran, yang terlibat hanya bagi menangani masalah berkaitan pembangunan industri dan komersial serta menggalakkan dan meningkatkan hubungan antara sektor awam dan sektor swasta; h. sebuah organisasi yang dibantu oleh Kerajaan semata-mata untuk mentadbir serta menambahkan suatu dana untuk menggalakkan perpaduan negara; Muka surat 4 daripada 21
LEMBAGA HASIL DALAM NEGERI MALAYSIA i. sebuah organisasi yang ditubuhkan khusus untuk pemuliharaan atau perlindungan alam sekitar; j. sebuah organisasi antarabangsa seperti ditakrifkan di bawah Akta Organisasi Antarabangsa (Keutamaan dan Imuniti) 1992 [Akta 485] yang menjalankan aktiviti amal/khairat yang ditentukan oleh Menteri Kewangan; atau k. sebuah organisasi yang ditubuhkan dan disenggarakan semata-mata untuk mentadbir dan menambah dana yang ditubuhkan atau dipegang bagi tujuan melaksanakan projek ke arah pembudayaan komuniti dalam teknologi maklumat dan komunikasi (ICT) yang diluluskan oleh Menteri Kewangan. l. dana amal/kebajikan atau akaun amanah yang ditubuhkan atau dipegang hanya bagi tujuan menyediakan bantuan kepada individu yang tidak, atau kurang berkemampuan, atau dalam hal individu tanggungan orang yang ibu bapa atau penjaganya tidak, atau kurang berkemampuan, untuk membayar kos rawatan yang diperlukan oleh individu tersebut untuk merawat yang serius dimaksudkan di bawah seksyen 2 ACP. penyakit sebagaimana 2.2.3 Tabung ertinya suatu tabung yang ditadbir dan ditambahkan dana oleh institusi atau organisasi di Malaysia bagi tujuan semata-mata untuk melaksanakan objektif tabung itu ditubuhkan atau dipegang dan tabung itu tidak ditubuhkan atau diadakan untuk mencari keuntungan semata-mata. 3. Kriteria Kelayakan Institusi atau Organisasi atau Tabung 3.1 Objektif Penubuhan IOT 3.1.1 Penubuhan IOT tersebut mestilah bukan bertujuan untuk mencari IOT perlulah menyatakan keuntungan semata-mata. Setiap objektifnya dengan jelas dalam perlembagaan, memorandum penubuhan atau peraturan tabung. 3.1.2 IOT yang menepati perenggan 2.1 dan 2.2 di atas mestilah menjalankan aktiviti selari dengan objektif yang dinyatakan dalam perlembagaan atau memorandum penubuhan atau peraturan tabung. Aktiviti yang layak adalah merujuk subseksyen 44(7) ACP. 3.1.3 Penubuhan tabung adalah sebagai alternatif kepada institusi atau organisasi yang tidak layak dipertimbangkan kelulusan KPHDN di bawah subseksyen 44(6) ACP disebabkan objektif institusi atau Muka surat 5 daripada 21
LEMBAGA HASIL DALAM NEGERI MALAYSIA organisasi yang umum, luas dan pelbagai. Kewujudan tabung perlu dinyatakan di dalam perlembagaan, surat ikatan atau undang-undang bertulis institusi atau organisasi. 3.1.4 Penubuhan IOT bukan menjadi platform atau wakil kepada IOT yang lain bagi tujuan mengutip atau menyalurkan dana. 3.2 Pengertian Bukan Bertujuan Untuk Mencari Keuntungan Semata-Mata 3.2.1 Prinsip asas bagi pengertian ini ialah IOT mesti tidak terlibat dalam sebarang aktiviti yang menjurus kepada perdagangan, perniagaan dan kepentingan pihak tertentu yang lain. 3.2.2 Sekurang-kurangnya 50% atau 60% (bergantung kepada peratus penggunaan dana terkumpul untuk perniagaan) daripada pendapatan yang diperolehi dalam tahun terdahulu mestilah dibelanjakan pada tahun berikutnya untuk aktiviti bagi mencapai objektif-objektif IOT. 3.2.3 Khidmat atau manfaat IOT mestilah terbuka kepada rakyat Malaysia tanpa mengira bangsa, agama dan keturunan. Khidmat atau manfaat ini diberikan secara percuma atau tanpa sebarang balasan/syarat. 3.2.4 Khidmat atau manfaat IOT mestilah tidak terhad kepada sesuatu kumpulan sasaran berdasarkan keturunan, anutan agama, fahaman politik atau kawasan tertentu, tetapi cukup untuk mencapai populasi tertentu di kalangan rakyat Malaysia (sufficient section of the public). 3.2.5 Khidmat atau manfaat IOT mestilah tidak dinikmati oleh pengasas, Ahli Lembaga Pemegang Amanah, Ahli Lembaga Pengarah, Ahli Jawatankuasa (ALPA/ALP/AJK) atau mana-mana pihak yang mengendalikan IOT. 3.2.6 Khidmat atau manfaat IOT mestilah tidak dinikmati oleh ahli keluarga atau mana-mana pihak yang berkepentingan dengan pengasas/ALPA/ALP/AJK yang mengendalikan IOT. atau mana-mana pihak 3.2.7 Pengasas/ALPA/ALP/AJK yang mengendalikan tidak boleh menggunakan kuasa dan kedudukan mereka untuk kepentingan tertentu melalui IOT yang diluluskan tersebut. atau mana-mana pihak IOT 3.2.8 Pengasas/ALPA/ALP/AJK tidak boleh menerima manfaat atau saraan daripada IOT termasuk emolumen tetap dan mestilah Muka surat 6 daripada 21
LEMBAGA HASIL DALAM NEGERI MALAYSIA dinyatakan dalam perlembagaan atau surat ikatan amanah atau peraturan tabung. Walau bagaimanapun, permohonan untuk kelulusan penerimaan manfaat boleh dipertimbangkan dalam keadaan seperti berikut: a. permohonan golongan kurang upaya, kehilangan upaya disebabkan kecederaan atau berpenyakit. Permohonan perlu disokong dengan dokumen pengesahan Jabatan Kebajikan Masyarakat atau surat pengesahan pegawai perubatan Kerajaan; atau b. tuntutan bayaran balik berkaitan tugas rasmi institusi atau organisasi adalah dibenarkan dengan sokongan dokumen berkaitan. 3.2.9 IOT yang hendak dibubarkan atau menyerah balik status kelulusan KPHDN mesti mematuhi peraturan dan syarat yang ditetapkan di perenggan 1.13 Bahagian B garis panduan ini. 3.3 Ahli Lembaga Pemegang Amanah/Ahli Lembaga Pengarah/Ahli Jawatankuasa (ALPA/ALP/AJK) 3.3.1 Komposisi ALPA/ALP/AJK institusi atau organisasi a. Lebih 50% ALPA/ALP/AJK mestilah terdiri daripada orang luar yang institusi atau organisasi atau pengasas. Perkaitan adalah termasuk dan tidak terhad kepada: tidak mempunyai perkaitan dengan i. hubungan kekeluargaan seperti ibu-bapa, anak, adik beradik termasuk lain-lain hubungan kekeluargaan yang rapat; ii. hubungan majikan dan pekerja; iii. pengarah atau pekerja di dalam syarikat atau kumpulan syarikat yang sama; iv. keahlian (ahli berdaftar) dalam institusi atau organisasi tersebut; atau v. hubungan dengan institusi atau organisasi menubuhkan tabung (terpakai untuk tabung sahaja). yang b. Syarat perlantikan di perenggan 3.3.1(a) terpakai kepada institusi atau organisasi yang berdaftar dengan Suruhanjaya Syarikat Malaysia (SSM). Muka surat 7 daripada 21
LEMBAGA HASIL DALAM NEGERI MALAYSIA c. Bagi institusi atau organisasi yang berdaftar dengan Bahagian Hal Ehwal Undang-Undang Jabatan Perdana Menteri (BHEUU), kesemua syarat terpakai, kecuali syarat keahlian di perenggan 3.3.1(a)(iv) di atas. d. Manakala, institusi atau organisasi yang berdaftar dengan Jabatan Pendaftaran Pertubuhan Malaysia (JPPM), lantikan ALPA/ALP/AJK mestilah terdiri daripada ahli-ahli yang berdaftar dan mempunyai kuasa untuk mengundi. e. Pemilihan dan pelantikan ALPA/ALP/AJK institusi atau organisasi mestilah sesuai dan tepat (proper and fit). 3.3.2 Komposisi AJK tabung a. Tabung yang dikendalikan oleh institusi atau organisasi yang berdaftar dengan JPPM, sekurang-kurangnya 30% adalah terdiri daripada orang luar; atau b. tabung yang dikendalikan oleh institusi atau organisasi yang berdaftar dengan SSM sebagai syarikat menurut jaminan, lebih 50% daripada AJK mestilah terdiri daripada orang luar. 3.4 Derma atau Hadiah Bantuan Kewangan yang Layak Mendapat Potongan Cukai Derma atau hadiah bantuan kewangan yang layak untuk mendapat potongan cukai adalah terdiri daripada derma atau hadiah berbentuk tunai sahaja. Syarat-syarat lain ialah: a. derma atau hadiah tidak tertakluk kepada syarat untuk dibayar balik; b. derma atau hadiah bukan pemberian melalui sebarang skim pinjaman kewangan atau pun dikenakan faedah; c. derma atau hadiah tidak tertakluk kepada sebarang syarat daripada pihak penderma atau penyumbang; d. derma atau hadiah tidak tertakluk kepada urusan timbang balik atau pertukaran manfaat antara IOT dan penderma/penyumbang; dan e. tiada sebarang perjanjian berkaitan penggunaan derma antara IOT dan penderma/penyumbang. Muka surat 8 daripada 21
LEMBAGA HASIL DALAM NEGERI MALAYSIA 3.5 Tempoh Operasi bagi Institusi atau Organisasi atau Tabung Layak Memohon 3.5.1 Institusi atau organisasi yang layak memohon hendaklah yang telah beroperasi sekurang-kurangnya 24 bulan. Ini adalah untuk memastikan: a. semakan terhadap aktiviti yang dijalankan selari dengan objektif dapat dibuat; dan b. institusi atau organisasi mestilah telah berdaftar dengan badan pendaftar di Malaysia (rujuk perenggan 2.1, Bahagian A). 3.5.2 Institusi atau organisasi yang berhasrat menubuhkan tabung adalah juga tertakluk kepada syarat di perenggan 3.5.1 di atas. 3.6 Pendaftaran Nombor Pengenalan Cukai Nombor pengenalan cukai (TIN) perlu didaftar di Pejabat HASiL yang berdekatan atau melalui aplikasi e-Daftar dalam sistem MyTax. Nombor pendaftaran bagi fail yang didaftarkan adalah seperti berikut: Bil Jenis Fail Cukai Kategori Pembayar Cukai Maklumat Tambahan 1 2 F C Pertubuhan Syarikat - SBMJ Nama Borang Nyata Cukai Pendapatan (BNCP) ialah TF Selepas kelulusan KPHDN, syarikat boleh menukar jenis fail kepada F dan kekal dengan jenis fail F selagi berada dalam kelulusan KPHDN 3 TA Badan Amanah Nama BNCP ialah TA 4. Prosedur Permohonan Kelulusan 4.1 Orang yang layak mengemukakan permohonan bagi pihak IOT adalah seperti berikut: a. Presiden, Pengerusi, Pengarah, Setiausaha sesebuah IOT; b. Wakil/ejen cukai yang dilantik secara sah. Surat lantikan wakil/ejen cukai mestilah dikemukakan bersama-sama dengan permohonan; atau c. Wakil yang dilantik secara sah oleh IOT. Surat lantikan wakil mestilah dikemukakan bersama-sama dengan permohonan. Muka surat 9 daripada 21
LEMBAGA HASIL DALAM NEGERI MALAYSIA 4.2 Permohonan rasmi secara bertulis hendaklah menggunakan kepala surat rasmi yang menyatakan dengan jelas alamat surat-menyurat, emel, nombor telefon serta dokumen sokongan yang terkini atau terbaru seperti di perenggan 4.3. 4.3 Disamping mematuhi perenggan 2 dan 3 di atas, pemohon perlu juga mengemukakan dokumen-dokumen tambahan. Senarai dokumen tambahan yang diperlukan adalah seperti di Lampiran mengikut jenis pendaftaran IOT seperti berikut: Jenis Pendaftaran Institusi atau Organisasi atau Tabung Berdaftar dengan SSM Berdaftar dengan JPPM Berdaftar dengan BHEUU / lain-lain badan pendaftar / undang-undang bertulis Tabung Nombor Lampiran Lampiran A-1 Lampiran A-2 Lampiran A-3 Lampiran A-4 4.4 Bagi institusi atau organisasi (tidak termasuk tabung) yang mempunyai pusat jagaan warga emas, anak yatim, OKU dan seumpamanya, berikut adalah dokumen tambahan lain yang diperlukan: a. sijil pendaftaran daripada Jabatan Kebajikan Masyarakat; b. senarai nama penghuni, penjaga atau waris; c. latar belakang pusat jagaan; dan d. senarai aktiviti harian/tahunan yang dijalankan oleh pusat jagaan. 4.5 Pemohon perlu mengisi, mengesahkan dan memperakui penghantaran dokumen seperti di senarai semak semasa membuat permohonan. Kegagalan mengemukakan dokumen yang lengkap akan menyebabkan permohonan tidak akan diproses. 4.6 Permohonan lengkap hendaklah dikemukakan kepada: Ketua Pengarah Hasil Dalam Negeri Lembaga Hasil Dalam Negeri Malaysia Jabatan Dasar Percukaian Aras 17, Menara Hasil Persiaran Rimba Permai, Cyber 8 63000 Cyberjaya Selangor. Muka surat 10 daripada 21
LEMBAGA HASIL DALAM NEGERI MALAYSIA 4.7 Surat Kelulusan KPHDN Setiap permohonan yang diluluskan oleh KPHDN akan menerima satu surat kelulusan yang mengandungi maklumat seperti berikut: a. nombor kelulusan KPHDN; b. tempoh kelulusan yang diluluskan oleh KPHDN; c. tanggungjawab dan larangan dalam tempoh kelulusan KPHDN (termasuk syarat-syarat khas sekiranya ada); d. dasar pelaburan (jika berkaitan); e. akibat pelanggaran syarat dan larangan dalam tempoh kelulusan KPHDN. 4.8 Permohonan Kelulusan Format Resit Rasmi Derma Diluluskan oleh KPHDN IOT perlu Selepas permohonan diluluskan oleh KPHDN, setiap mengemukakan draf format resit rasmi derma IOT untuk kelulusan yang mengandungi maklumat-maklumat seperti berikut: a. menggunakan Bahasa Melayu atau dwibahasa (Bahasa Melayu dan Bahasa Inggeris); b. nama dan alamat IOT; c. nombor siri resit rasmi yang bercetak (preprinted) dan unik; d. tarikh resit; e. nama penderma berserta dengan nombor kad pengenalan, nombor pasport dan nombor pendaftaran perniagaan dan alamat surat- menyurat penderma; f. amaun yang didermakan; g. jawatan pemungut (collector) seperti Presiden atau Bendahari; dan h. catatan berikut di bahagian bawah sebelah kiri resit/ruang yang boleh dilihat dengan jelas - "Potongan Di Bawah Subseksyen 44(6) Akta Cukai Pendapatan 1967: No. Rujukan: LHDN.01/35/42/51/179-6.XXXX Tempoh kuat kuasa: hh/bb/tttt hingga hh/bb/tttt" Muka surat 11 daripada 21
LEMBAGA HASIL DALAM NEGERI MALAYSIA i. Sebarang penggunaan resit elektronik atau e-Resit perlu mendapatkan kelulusan dan kebenaran KPHDN. B. TANGGUNGJAWAB DALAM TEMPOH KELULUSAN 1. Pematuhan kepada Syarat-syarat Kelulusan di bawah Subseksyen 44(6), 44(7A) dan 44(7B) ACP IOT mestilah mematuhi syarat-syarat berikut: 1.1 IOT hendaklah terus beroperasi dengan tidak bertujuan untuk mencari keuntungan semata-mata seperti keperluan di perenggan 3.2 Bahagian A garis panduan ini. 1.2 Semua derma yang diterima dalam bentuk tunai atau melalui perbankan internet/cek/kiriman wang/wang pos/draf bank perlu dikeluarkan resit rasmi subseksyen 44(6) ACP yang memenuhi format resit di perenggan 4.8 Bahagian A garis panduan ini. 1.3 Resit kelulusan subseksyen 44(6) ACP hanya boleh dikeluarkan oleh IOT yang mendapat kelulusan subseksyen 44(6) ACP. Resit tersebut tidak boleh digunakan oleh pihak lain. 1.4 Resit hanya layak diberi kepada penderma yang memberikan maklumat yang lengkap berkaitan dirinya seperti butiran berikut: 1.4.1 Bagi penderma individu: a. nama penderma; b. nombor kad pengenalan / nombor pasport terkini; dan c. alamat lengkap. 1.4.2 Bagi penderma selain individu: a. nama penderma; b. nombor pendaftaran dengan badan pendaftar; dan c. alamat lengkap. Resit tidak layak diberi kepada penderma atau IOT yang melanggar syarat seperti perenggan 3.4 Bahagian A garis panduan ini. Muka surat 12 daripada 21
LEMBAGA HASIL DALAM NEGERI MALAYSIA 1.5 Permohonan kelulusan secara bertulis perlu dibuat kepada KPHDN bagi perkara berikut: 1.5.1 sebelum pemerolehan aset atau harta tambahan; 1.5.2 sebelum pelupusan aset atau harta tambahan; 1.5.3 sebelum sebarang pertukaran ALPA/ALP/AJK, keahlian IOT; 1.5.4 sebelum pindaan kepada perlembagaan atau surat ikatan amanah atau peraturan tabung IOT; 1.5.5 sebarang pertukaran alamat IOT; atau 1.5.6 pembubaran atau penyerahan balik status kelulusan KPHDN. 1.6 Kelulusan/Kebenaran bertulis daripada Menteri Kewangan mesti diperoleh sebelum menjalankan apa-apa aktiviti di luar negara. Institusi atau Organisasi perlu menghantar salinan kelulusan/kebenaran bertulis Menteri Kewangan kepada KPHDN. Tabung tidak dibenarkan menjalankan apa-apa aktiviti di luar negara. 1.7 Penggunaan dana untuk melaksanakan aktiviti bagi mencapai objektif IOT 1.7.1 Institusi atau organisasi a. Sekurang-kurangnya 50% yang diperolehi dalam tahun terdahulu mestilah dibelanjakan pada tahun berikutnya semata-mata untuk aktiviti bagi mencapai objektif institusi atau organisasi. daripada pendapatan b. Belanja operasi dan pentadbiran perlulah diasingkan daripada belanja berkaitan objektif. Belanja operasi dan pentadbiran tidak melebihi 20% daripada yang dibenarkan adalah keseluruhan pendapatan tahun semasa IOT. c. Lain-lain perbelanjaan operasi tidak boleh diambilkira sebagai perbelanjaan berkaitan objektif contohnya belanja sewa, belanja gaji kakitangan yang tidak munasabah, belanja susut nilai, belanja modal dan lain-lain. d. Institusi atau organisasi dibenarkan melibatkan diri dalam perniagaan berdasarkan peruntukan perenggan 44(7A)(a) ACP tertakluk kepada ketetapan KPHDN seperti berikut: Muka surat 13 daripada 21
LEMBAGA HASIL DALAM NEGERI MALAYSIA i. syarat bagi penggunaan dana terkumpul sehingga 25% untuk perniagaan: sekurang-kurangnya 50% daripada pendapatan yang diperolehi dalam tahun terdahulu mestilah dibelanjakan pada tahun berikutnya semata-mata untuk aktiviti bagi mencapai objektif institusi atau organisasi. ii. Syarat bagi penggunaan dana terkumpul dari 25% sehingga 35% untuk perniagaan: sekurang-kurangnya 60% daripada pendapatan yang diperolehi dalam tahun terdahulu mestilah dibelanjakan pada tahun berikutnya semata-mata untuk aktiviti bagi mencapai objektif institusi atau organisasi. Ringkasan pemakaian peruntukan ini adalah seperti jadual berikut: Ketetapan Penetapan Dana Penggunaan Syarat Aktiviti Objektif Perbelanjaan 1 Sehingga 25% dana terkumpul* daripada Sekurang-kurangnya 50% 2 Melebihi 25% dan sehingga 35% dana daripada terkumpul* Sekurang-kurangnya 60% Maksud dana terkumpul ialah jumlah dana terkumpul pada hari pertama dalam sesuatu tahun taksiran itu. iii. Semua amaun keuntungan perniagaan yang diperolehi hendaklah dilaporkan sebagai pendapatan dan digunakan semata-mata bagi tujuan mencapai objektif institusi atau organisasi. iv. Perniagaan yang dimaksudkan adalah perniagaan yang mempunyai kaitan dengan objektif dan operasi institusi atau organisasi selaras dengan subseksyen 44(7B) ACP. v. Akaun perniagaan perlu disediakan secara berasingan dan dikemukakan sekiranya diminta. 1.7.2 Tabung a. Tabung tidak dibenarkan menjalankan sebarang perniagaan. Muka surat 14 daripada 21
LEMBAGA HASIL DALAM NEGERI MALAYSIA b. Sekurang-kurangnya 50% daripada pendapatan yang diperolehi dalam tahun terdahulu mestilah dibelanjakan pada tahun berikutnya untuk aktiviti bagi mencapai objektif-objektif tabung. c. Perbelanjaan berkaitan tabung sahaja yang dibenarkan tolakan di dalam penyata kewangan beraudit. Manakala, perbelanjaan institusi atau organisasi tidak dibenarkan dan mesti dibuat di dalam akaun berasingan. d. Pendapatan ke atas yang menubuhkan tabung adalah dikenakan cukai pendapatan. Pendapatan tabung sahaja dikecualikan daripada pengenaan cukai pendapatan. institusi atau organisasi 1.8 Dasar Pelaburan bagi Institusi atau Organisasi Mana-mana institusi atau organisasi yang bercadang untuk membuat pelaburan, institusi atau organisasi berkenaan adalah tertakluk kepada Dasar Pelaburan sebagaimana yang ditetapkan di Lampiran B. 1.9 Pengemukaan Penyata Kewangan Beraudit, Borang Nyata Cukai Pendapatan (BNCP) dan Pengiraan Cukai 1.9.1 Penyata kewangan tahunan yang telah diaudit oleh Juruaudit Awam Bertauliah, BNCP dan Pengiraan Cukai mestilah dikemukakan seperti berikut: Jenis Fail Cukai F C TA Kategori Pembayar Cukai Pertubuhan Syarikat SBMJ Badan Amanah
Ada/Tiada Perniagaan Tiada Ada Ada atau Tiada Tarikh Akhir Pengemukaan Penyata Kewangan Beraudit, BNCP & Pengiraan Cukai 30 April setiap tahun 30 Jun setiap tahun Dalam tempoh 7 bulan akhir tarikh dari tempoh penutupan perakaunan yang tempoh asas menjadi bagi taksiran berkenaan. tahun Kaedah Pengemukaan Penyata Kewangan Beraudit & Pengiraan Cukai Dikemukakan ke: Jabatan Dasar Percukaian Lembaga Hasil Dalam Negeri Malaysia Menara Hasil, Aras 17, Persiaran Rimba Permai, Cyber 8, 63000 Cyberjaya, Selangor Darul Ehsan. BNCP e-filing 1.9.2 Penyata yang disatukan hendaklah dikemukakan oleh IOT sekiranya mempunyai cawangan di bawah naungannya. Penyata yang disatukan tersebut hendaklah mengandungi semua pendapatan yang diterima dan perbelanjaan yang dibuat olehnya. kewangan beraudit Muka surat 15 daripada 21
LEMBAGA HASIL DALAM NEGERI MALAYSIA 1.9.3 IOT adalah digalakkan memaparkan (disclose) penyata kewangan beraudit tahunan kepada pihak awam menerusi pelbagai medium hebahan untuk ketelusan. 1.10 Syarat tambahan kepada institusi atau organisasi atau tabung yang pengasas/ahli/anggota menerima pengasas/kumpulan syarikat: sumbangan/derma daripada IOT yang mana sumber dana adalah daripada sumbangan Bagi pengasas/ahli/anggota pengasas/kumpulan syarikat, IOT tersebut perlu mematuhi syarat-syarat berikut: 1.10.1 perlu membuat hebahan status kelulusan KPHDN kepada orang awam; dan 1.10.2 memperjelaskan secara terperinci tujuan dan penggunaan dana terkumpul dalam penyata kewangan beraudit setiap tahun. 1.11 Lain-lain maklumat tambahan yang perlu dikemukakan: 1.11.1 Senarai lengkap penderma yang telah menderma sebanyak RM20,000.00 dan ke atas seperti format di Lampiran C. 1.11.2 Senarai penerima bantuan yang lengkap dengan butiran berikut: a. maklumat penerima bantuan: nama, nombor kad pengenalan, amaun, jenis bantuan; b. maklumat ibu dan bapa atau penjaga: nama, nombor kad pengenalan serta majikan ibu dan bapa atau penjaga; c. maklumat IOT yang menerima bantuan: nama, alamat dan nama pengarah IOT. 1.11.3 Bagi senarai penderma dan senarai penerima bantuan yang melebihi 50 orang, pengemukaan adalah menggunakan pemacu USB (dalam format Excel). 1.11.4 Senarai aktiviti yang dilaksanakan bagi mencapai objektif IOT. Kesemua maklumat tambahan di perenggan 1.11 perlu dikemukakan bersama-sama dengan penyata kewangan beraudit dalam tempoh yang ditetapkan seperti di perenggan 1.9.1 Bahagian B. 1.12 Semua rekod dan dokumen IOT hendaklah disimpan untuk dikemukakan kepada KPHDN untuk rujukan dan semakan sekiranya diperlukan kelak. 1.13 Sekiranya IOT berhasrat untuk dibubarkan atau menyerah balik status kelulusan KPHDN di bawah subseksyen 44(6) ACP, permohonan Muka surat 16 daripada 21
LEMBAGA HASIL DALAM NEGERI MALAYSIA kelulusan hendaklah dikemukakan kepada KPHDN dalam tempoh 90 hari bekerja daripada tarikh resolusi ALPA/ALP/AJK dibuat berdasarkan senarai semak di Lampiran A-5. Pembubaran tidak boleh dilaksanakan sebelum kelulusan bertulis daripada KPHDN diperolehi. Tarikh penamatan kelulusan subseksyen 44(6) ACP akan diputuskan oleh KPHDN secara bertulis. 2. Pematuhan kepada Larangan Ke Atas Institusi Atau Organisasi Atau Tabung yang Telah Diluluskan di bawah Subseksyen 44(6) ACP IOT yang telah diluluskan adalah dilarang daripada melakukan perkara berikut: 2.1 melabur di dalam syarikat subsidiari dengan pegangan saham melebihi 49%; 2.2 menerima derma daripada syarikat subsdiari yang mana IOT memegang lebih 49% saham; 2.3 menggunapakai logo rasmi HASiL atau mengubahsuai logo tersebut di dalam semua dokumen dan media; 2.4 melibatkan diri dalam sebarang kegiatan politik atau gerakan kesatuan sekerja atau membenarkan kewangannya, ahli/staf dan premis/harta digunakan untuk tujuan tersebut; 2.5 membeli atau menambah aset yang tidak selari dengan objektif IOT; 2.6 melibatkan diri dalam pembiayaan sebarang aktiviti keganasan; 2.7 mengatur atau pun terlibat dengan aktiviti pengubahan wang haram; 2.8 menyalahgunakan dana awam bagi tujuan lain yang tidak selari dengan objektif yang telah digariskan dan boleh menjurus kepada ketirisan hasil; 2.9 membenarkan IOT lain menggunakan resit kelulusan subseksyen 44(6) ACP; dan 2.10 melanggar syarat di perenggan 1 Bahagian B garis panduan ini. 2.11 Larangan tambahan bagi tabung; a. menjalankan sebarang bentuk aktiviti perniagaan dan terlibat dalam aktiviti pelaburan; dan b. membeli atau menambah sebarang bentuk aset alih atau tidak alih tanpa kelulusan KPHDN. Muka surat 17 daripada 21
LEMBAGA HASIL DALAM NEGERI MALAYSIA 3. Implikasi serta Akibat Pelanggaran Syarat-Syarat dan Larangan Kelulusan 3.1 Setiap IOT yang telah diluluskan oleh KPHDN di bawah subseksyen 44(6) ACP akan menikmati pengecualian cukai di bawah subsubperenggan 13(1)(a) Jadual 6, ACP. 3.2 Bagaimanapun, cukai pendapatan boleh dikenakan kepada mana-mana IOT yang melanggar mana-mana syarat dan larangan kelulusan semasa dalam tempoh kelulusan KPHDN berkuatkuasa. Kadar cukai akan dikenakan mengikut jenis fail cukai yang didaftarkan dan cukai akan dibangkitkan pada tahun taksiran pelanggaran syarat itu berlaku. 3.3 Dalam perenggan 3.2, perkataan 'syarat dan larangan kelulusan' adalah syarat-syarat dan larangan kelulusan di Bahagian B garis panduan ini serta syarat-syarat dan larangan kelulusan di bawah subseksyen 44(6) ACP yang dikeluarkan oleh KPHDN dari semasa ke semasa. 3.4 Walau apapun dinyatakan dalam perenggan 3.2, KPHDN atas budi bicaranya boleh menarik balik kelulusan di bawah subseksyen 44(6) ACP berdasarkan merit kesalahan sesuatu pelanggaran syarat. 3.5 Dalam situasi di mana IOT tiada pendapatan bagi sesuatu tahun taksiran dalam tempoh kelulusan dan berlakunya pelanggaran syarat, KPHDN boleh menggunakan kuasa di bawah seksyen 148 ACP untuk memendekkan/menarik balik status kelulusan IOT di bawah subseksyen 44(6) ACP. 3.6 Ringkasan pelanggaran syarat dan larangan kelulusan oleh IOT adalah seperti berikut: 3.6.1 gagal atau lewat mengemukakan penyata kewangan beraudit untuk tempoh yang diperlukan; 3.6.2 gagal atau lewat mengemukakan BNCP; 3.6.3 gagal atau lewat mengemukakan senarai lengkap penderma yang telah menderma sebanyak RM20,000.00 dan ke atas; 3.6.4 gagal atau lewat mengemukakan senarai penerima bantuan; 3.6.5 gagal atau lewat mengemukakan senarai aktiviti; 3.6.6 gagal mematuhi syarat peratusan perbelanjaan untuk objektif; 3.6.7 gagal mematuhi syarat peratusan penggunaan dana terkumpul untuk perniagaan di bawah subseksyen 44(7A)(a) ACP; Muka surat 18 daripada 21
LEMBAGA HASIL DALAM NEGERI MALAYSIA 3.6.8 menyalahguna resit derma atau membenarkan pihak lain menggunakan resit derma cukai pihak IOT yang diluluskan; 3.6.9 menggunakan resit yang tidak mengikut format yang ditetapkan oleh KPHDN; 3.6.10 mengeluarkan resit kepada penderma yang tidak memberikan maklumat yang lengkap; 3.6.11 memiliki lebih 49% pegangan saham dalam anak syarikat atau/dan menerima derma daripadanya; 3.6.12 gagal melaksanakan sebarang aktiviti seperti dalam objektif; 3.6.13 melaksanakan aktiviti yang tidak selaras dengan objektif; 3.6.14 gagal mengemukakan permohonan bertulis kepada KPHDN berkenaan pindaan perlembagaan, perubahan ALPA/ALP/AJK pertambahan / pengurangan aset; 3.6.15 gagal memaklumkan pertukaran alamat; 3.6.16 melaksanakan aktiviti di luar negara tanpa kelulusan Menteri Kewangan; 3.6.17 memberi manfaat dan faedah kepada ALPA/ALP/AJK (melainkan seperti yang dibenarkan dalam perenggan 3.2.8 Bahagian A Garis Panduan ini); 3.6.18 menyalahgunakan dana untuk aktiviti haram, membiayai sebarang tertentu yang aktiviti pengasas/ALPA/ALP/AJK mengendalikan IOT; keganasan atau atau mana-mana kepentingan pihak 3.6.19 terlibat dalam pengubahan wang haram; dan 3.6.20 pelanggaran mana-mana syarat dan larangan kelulusan lain yang ditetapkan dalam surat kelulusan atau Garis Panduan yang dikeluarkan oleh KPHDN dari semasa ke semasa. C. HAD TEMPOH MASA KELULUSAN DAN LANJUTAN TEMPOH KELULUSAN DI BAWAH SUBSEKSYEN 44(6) ACP 1. Had Tempoh Masa Kelulusan Had tempoh kelulusan oleh KPHDN boleh diberi sehingga 5 tahun kepada IOT yang diluluskan di bawah subseksyen 44(6) ACP. Muka surat 19 daripada 21
LEMBAGA HASIL DALAM NEGERI MALAYSIA 2. Permohonan Lanjutan tempoh kelulusan KPHDN 2.1 Bagi tujuan lanjutan tempoh kelulusan, IOT perlu secara bertulis dalam tempoh 6 bulan sebelum tamat tempoh untuk membuat permohonan kepada KPHDN dan serta dokumen sokongan yang terkini atau terbaru seperti di perenggan 4.3, Bahagian A. 2.2 Lanjutan tempoh kelulusan akan diberikan pertimbangan oleh KPHDN rekod pematuhan syarat-syarat kelulusan berdasarkan semakan terdahulu dan dokumen sokongan terkini yang dikemukakan. D. LAYANAN PENCUKAIAN 1. Punca Kuasa KPHDN ke atas Kelulusan serta Pengenaan Syarat-Syarat dan Larangan Kelulusan 1.1 Syarat-syarat kelulusan dan tanggungjawab IOT yang disenaraikan di dalam garis panduan ini tidak menghadkan atau menjejaskan kuasa KPHDN di bawah seksyen 148 ACP berkenaan dengan kelulusan di bawah subseksyen 44(6) ACP. 1.2 IOT hendaklah sentiasa mematuhi syarat dan larangan kelulusan di bawah subseksyen 44(6) ACP yang dikeluarkan oleh KPHDN dari semasa ke semasa. 1.3 Garis panduan ini adalah terpakai kepada semua IOT yang berkuatkuasa kelulusannya oleh KPHDN di bawah subseksyen 44(6) ACP atau Ordinan Cukai Pendapatan 1947 tanpa mengambil kira tarikh kelulusan. 2. Layanan Cukai Ke Atas Penderma 2.1 Penderma yang memberi sumbangan dalam bentuk tunai kepada sesebuah IOT yang telah diluluskan di bawah subseksyen 44(6) ACP dan disokong oleh resit rasmi layak mendapat tolakan atas sumbangan tersebut dalam pengiraan pendapatan agregat. 2.2 Sumbangan berupa barangan boleh diterima oleh IOT tetapi tidak layak untuk mendapat resit tolakan cukai dan potongan cukai. 2.3 Jenis-jenis pelepasan cukai: 2.3.1 derma atau sumbangan tunai kepada Kerajaan Persekutuan, Kerajaan Negeri dan Kerajaan Tempatan adalah bersamaan amaun derma dan sumbangan serta perlu dibuktikan dengan Resit Kewangan 38. Muka surat 20 daripada 21
LEMBAGA HASIL DALAM NEGERI MALAYSIA 2.3.2 Bagi derma atau sumbangan tunai di bawah kelulusan KPHDN, terhad kepada 10% daripada amaun pelepasan adalah pendapatan agregat kepada individu dan syarikat. 2.4 Sekiranya IOT melanggar mana-mana syarat dan larangan kelulusan dan dikenakan cukai bagi tahun taksiran di mana perlanggaran syarat itu berlaku atau kelulusan ditarik balik, ianya tidak memberi kesan potongan cukai kepada penderma. Walau bagaimanapun, ketetapan ini tertakluk kepada kuasa KPHDN di bawah seksyen 148 ACP. 3. PERINGATAN PENTING Mulai tahun taksiran 2024, sekiranya IOT melanggar mana-mana syarat dan larangan yang ditetapkan, IOT akan dikenakan cukai bagi tahun taksiran yang mana pelanggaran syarat berlaku walaupun dalam tempoh kelulusan masih berkuatkuasa selaras dengan subsubperenggan 13(1)(a) Jadual 6, ACP. LEMBAGA HASIL DALAM NEGERI MALAYSIA Tarikh : 20 Ogos 2024 s.k : LHDN.600-1/7/3 Muka surat 21 daripada 21